# วิทยาลัยนานาชาติ มหาวิทยาลัยศิลปากร
วิทยาลัยนานาชาติ มหาวิทยาลัยศิลปากร (อักษรย่อ: SUIC) เป็นคณะวิชาลำดับที่ 14 ของมหาวิทยาลัยศิลปากร ก่อตั้งขึ้นเมื่อ พ.ศ. 2546

 ประวัติ 

มหาวิทยาลัยศิลปากร ได้ตระหนักถึงอิทธิพลของโลกาภิวัฒน์ที่มีบทบาทเพิ่มมากขึ้น และส่งผลกระทบต่อสังคมในยุคปัจจุบัน จึงได้ก่อตั้ง "วิทยาลัยนานาชาติ" ขึ้นใน พ.ศ. 2546 เพื่อนำเสนอหลักสูตรที่มีคุณภาพและที่ดำเนินการเรียนการสอนเป็นภาษาอังกฤษ ในช่วงระยะแรกของการดำเนินการวิทยาลัยนานาชาติเปิดดำเนินการเรียนการสอน ณ วิทยาเขตสารสนเทศเพชรบุรี ในปีการศึกษา 2546 ต่อมาได้ขยายพื้นที่การศึกษามายังสำนักงานอธิการบดี ตลิ่งชัน ในปีการศึกษา 2548 และได้เช่าพื้นที่ในบริเวณใกล้เคียงกับสำนักงานอธิการบดี ตลิ่งชัน และในปีการศึกษา 2561 วิทยาลัยนานาชาติได้เช่าพื้นที่ ณ อาคาร กสท.โทรคมนาคม (บางรัก) เพื่อเพิ่มประสิทธิภาพการเรียนการสอนหลักสูตรของทุกหลักสูตร เนื่องจากอยู่ในที่ตั้งของพื้นที่ธุรกิจ เอื้อให้นักศึกษามีโอกาสศึกษาดูงาน หรือฝึกประสบการณ์ในสถานประกอบการ ยังมีสิ่งอำนวยความสะดวกอื่นๆ ให้กับนักศึกษา เช่น  แหล่งเรียนรู้ด้านการออกแบบและความคิดสร้างสรรค์ (TCDC: Thailand Creative & Design Center)ข้อมูลวิทยาลัยนานาชาติ

วิทยาลัยนานาชาติ ได้เปิดหลักสูตรการจัดการโรงแรม ระดับปริญญาตรี (ปริญญาร่วม 2 สถาบัน) โดยร่วมมือกับสถาบันวาแตล ประเทศฝรั่งเศส โดยในปีแรก มีนักเรียนทั้งหมด 30 คน ต่อมาใน พ.ศ. 2547 ได้เปิดหลักสูตรเพิ่ม 2 หลักสูตรคือ หลักสูตรปริญญาตรีสาขาการออกแบบสื่อสารดิจิทัล (ปริญญาร่วม 2 สถาบัน) โดยร่วมมือกับมหาวิทยาลัยเบอร์มิงแฮมซิตี้ ประเทศอังกฤษ และหลักสูตรปริญญาโทบริหารธุรกิจ สาขาการโรงแรมและการท่องเที่ยว (เป็นหลักสูตรปริญญาโทร่วม 2 สถาบัน โดยร่วมกับสถาบันวาแตล ประเทศฝรั่งเศส) ปริญญาโทการจัดการธุรกิจระหว่างประเทศ โดยร่วมมือจัด Work Study Tour กับมหาวิทยาลัยเทคโนโลยีซิดนีย์ ประเทศออสเตรเลีย

ในวงการการโรงแรม องค์กรและบริษัทต่าง ๆ ยอมรับถึงคุณภาพ และความสามารถของนักเรียนจากวิทยาลัยนานาชาติ และในขณะเดียวกันก็ชื่นชมกับหลักสูตรการเรียนการสอนที่มีประสิทธิภาพ ด้วยเหตุนี้ วัตถุประสงค์หลักของวิทยาลัยนานาชาติคือการนำเสนอ และสอนหลักสูตรมืออาชีพที่มีประสิทธิภาพอย่างต่อเนิ่อง และขยายเพิ่มมากขึ้นในอนาคตอันใกล้นี้ อีกเป้าหมายหนึ่งของวิทยาลัยฯ คือการทำงานอย่างใกล้ชิดกับโรงเรียน หน่วยงานราชการและเอกชน โดยการนำเสนอหลักสูตรการอบรมต่าง ๆ

 หน่วยงาน 

 สำนักงานวิทยาลัย
 สาขาวิชาบริหารธุรกิจ
 สาขาวิชาศิลปะและการออกแบบ
 สาขาวิชาภาษา

 หลักสูตร 

 ปริญญาตรี ปริญญาโท ปริญญาเอกหลักสูตรบริหารธุรกิจบัณฑิต (บธ.บ.)
 สาขาวิชาการจัดการโรงแรม (หลักสูตรนานาชาติ)
 สาขาวิชาการจัดการตราสินค้าหรูหรา (หลักสูตรนานาชาติ)
 สาขาวิชาการตลาดการจัดงานและกิจกรรมสันทนาการ (หลักสูตรนานาชาติ)
หลักสูตรศิลปบัณฑิต (ศล.บ.)
 สาขาวิชาการออกแบบสื่อสารดิจิทัล (หลักสูตรนานาชาติ)หลักสูตรบริหารธุรกิจมหาบัณฑิต (บธ.ม.)
 สาขาวิชาการจัดการโรงแรมและการท่องเที่ยว (หลักสูตรนานาชาติ)
 สาขาวิชาธุรกิจระหว่างประเทศ (หลักสูตรนานาชาติ)หลักสูตรปรัชญาดุษฎีบัณฑิต (ปร.ด.)
 สาขาวิชาธุรกิจระหว่างประเทศ (หลักสูตรนานาชาติ)

 ทำเนียบคณบดี 

<span style="color: White">รายนามคณบดีวิทยาลัยนานาชาติลำดับคณบดีวาระการดำรงตำแหน่ง1 อาจารย์ พุฒ วีระประเสริฐ รักษาการคณบดีวิทยาลัยนานาชาติ 28 กุมภาพันธ์ พ.ศ. 2546 – 14 กรกฎาคม พ.ศ. 2547คำสั่ง มศก.ที่ 226/2546 ลงวันที่ 28 กุมภาพันธ์ 25462 ผู้ช่วยศาสตราจารย์ ดร. สมพิศ ขัตติยพิกุล 15 กรกฎาคม พ.ศ. 2547 – 14 กรกฎาคม พ.ศ. 2551คำสั่ง มศก.ที่ 939/2547 ลงวันที่ 14 กรกฎาคม 2547  15 กรกฎาคม พ.ศ. 2551 – 14 กรกฎาคม พ.ศ. 2555คำสั่ง มศก.ที่ 953/2551 ลงวันที่ 10 มิถุนายน 2551  15 กรกฎาคม พ.ศ. 2559 – ปัจจุบันคำสั่ง มศก.ที่ 658/2559 ลงวันที่ 3 มิถุนายน 25593 รองศาสตราจารย์ ดร. เกษร จันทร์ศิริ 15 กรกฎาคม พ.ศ. 2555 – 14 กรกฎาคม พ.ศ. 2559คำสั่ง มศก.ที่ 976/2555 ลงวันที่ 27 มิถุนายน 2555

 หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น